**แนวทางการพัฒนาการท่องเที่ยวโดยชุมชนดงยาง-พรพิบูลย์ จังหวัดอุดรธานี**

**มินตรา แสงลี1, สุภาวดี พิมมะทา2, เอกชัย สีทำมา3**

สาขาวิชาการจัดการอุตสาหกรรมการท่องเที่ยวและบริการ คณะมนุษยศาสตร์และสังคมศาสตร์, โทรศัพท์ 088-313110911,

สาขาวิชาการจัดการอุตสาหกรรมการท่องเที่ยวและบริการ คณะมนุษยศาสตร์และสังคมศาสตร์, โทรศัพท์ 092-736836122,

สาขาวิชาการจัดการอุตสาหกรรมการท่องเที่ยวและบริการ คณะมนุษยศาสตร์และสังคมศาสตร์, โทรศัพท์ 098-87915783,

e-mail : S59123458132@ssru.co.th1

e-mail : S59123458135@ssru.co.th[2](mailto:Vadee.1997@gmail.com2)

e-mail : Ekkachai.si@ssru.ac.th3

**บทคัดย่อ**

บทความวิจัยนี้มีวัตถุประสงค์เพื่อศึกษาแนวทางการพัฒนาการท่องเที่ยวโดยชุมชนดงยาง-พรพิบูลย์ จังหวัดอุดรธานีและเสนอแนะแนวทางการพัฒนาการท่องเที่ยวโดยชุมชน มีการเก็บข้อมูลเชิงคุณภาพ ใช้วิธีเลือกกลุ่มตัวอย่างไม่ใช้ความน่าจะเป็น ด้วยวิธีการเลือกตัวอย่างแบบเจาะจงจาก ตัวแทนชุมชนจำนวน 10 ราย เป็นผู้มีส่วนได้ส่วนเสียกับการท่องเที่ยวโดยชุมชนในพื้นที่ชุมชนดงยาง-พรพิบูลย์ ใช้เครื่องมือเก็บรวบรวมข้อมูลจากการสัมภาษณ์แบบกึ่งโครงสร้างต่อตัวแทนชุมชน ใช้แนวคิดวิถีชีวิตในการศึกษาวิถีชีวิตชุมชนในแหล่งท่องเที่ยวและทฤษฏีการพัฒนาการท่องเที่ยว ได้แก่ สิ่งดึงดูดใจ (Attraction) การเข้าถึง (Accessibility) สิ่งอำนวยความสะดวกต่าง ๆ (Amenities) ที่พัก (Accommodation) และกิจกรรมต่าง ๆ (Activities) พบว่า ชุมชนมีความพร้อมในการพัฒนา ด้านทรัพยากรท่องเที่ยว ด้านการมีส่วนร่วม ซึ่งประกอบไปด้วยแหล่งท่องเที่ยวประเภทวิถีชีวิตชุมชน ส่วนองค์ประกอบด้านสิ่งอำนวยความสะดวกในแหล่งท่องเที่ยวชุมชนจะต้องมีการพัฒนาต่อไป แนวทางการพัฒนาการท่องเที่ยวโดยชุมชนควรมุ่งเน้น 1.) พัฒนารูปแบบการท่องเที่ยวโดยชุมชนให้เหมาะสม มีการส่งเสริมให้รูปแบบการท่องเที่ยวโดยชุมชนที่หลากหลายหาเอกลักษณ์หรือจุดเด่นของชุมชน รูปแบบเชิงวิถีชุมชนเฉพาะตัวให้เป็นเอกลักษณ์ของชุมชน ทั้งในด้านสิ่งอำนวยควยสะดวก เพื่อสร้างความแตกต่างกับแหล่งท่องเที่ยวโดยชุมชนอื่นๆ 2.) แสวงหาโอกาสในการขยายตลาด โดยเฉพาะตลาดในประเทศ และขยายเครือข่ายการตลาดจากในประเทศไปต่างประเทศ

**คำสำคัญ :** วิถีชีวิต,การพัฒนาการท่องเที่ยว,การท่องเที่ยวโดยชุมชน

**Guidelines for community-based tourism development of Bann Dongyang Pornphiboon in Udonthani province**

**Mintra Sanglee1 ,Suphawadee Phimmatha2 ,Ekkachai Sithamma 3**

Tourism Industry and Hospitality Management, Faculty of Humanities and Social Sciences

Suan Sunandha Rajabhat University

Tel 088-3131109, S59123458132@ssru.co.th1

Tel 092-7368361, S59123458135@ssru.co.th[2](mailto:Vadee.1997@gmail.com2)

Tel 098-8791578, e-mail : Ekkachai.si@ssru.ac.th3

**Abstract**

The purpose of this research is to study the potential of tourist attractions of Bann Dongyang - Pornphiboon, Udon Thani Province and offer the community based tourism development to Bann Dongyang - Pornphiboon, Udon Thani Province. There is quality data collected by purposive sampling from 10 community representatives. The instrument used for data collection is semi- structured interview with use legacy of life in studying community ways of life in tourist attractions and tourism development theory.such as attraction, accessibility, accommodations, and activities.

The result revealed that the community potential is ready for development in tourism resource and participation which consists of tourist sites in the community lifestyle. The facilities in the community tourist attractions, there must be further development. Community tourism development guidelines should focus on 1. Develop tourism patterns by suitable communities and promoting tourism forms by various communities to find out the identity or strengths of the community In terms of facilities to make a difference to the tourist sites by other communities 2. Find opportunities to expand the market especially the domestic market And expanding the marketing network from domestic to foreign countries

**Keyword**: Way of life, Tourism development , Community based tourism

**บทนำ**

ในประเทศไทยมีการท่องเที่ยวแบ่งออกเป็นหลากหลายรูปแบบ เช่น การท่องเที่ยวเชิงวัฒนธรรม การท่องเที่ยวเชิงอนุรักษ์ การท่องเที่ยวเชิงสุขภาพและการท่องเที่ยวเฉพาะทาง เป็นต้น นอกจากนี้ในปัจจุบันการท่องเที่ยวได้พิจารณาจากความต้องการหรือพฤติกรรมนักท่องเที่ยวเพิ่มเติมทำให้มีรูปแบบการท่องเที่ยวที่มีแนวคิดใหม่เพิ่มขึ้น (Tangmo, 2010)

​ จังหวัดอุดรธานี เป็นจังหวัดในเขตภาคตะวันออกเฉียงเหนือที่ได้รับความนิยมจากนักท่องเที่ยว นักทัศนาจร และผู้มาเยือนทั้งชาวไทยชาวต่างประเทศ เนื่องจากเป็นพื้นที่ซึ่งมีความหลากหลายทางด้าน ทรัพยากรการท่องเที่ยว ไม่ว่าจะเป็นแหล่งท่องเที่ยวตามธรรมชาติ แหล่งท่องเที่ยวที่มนุษย์สร้างขึ้น ประกอบกับระบบการคมนาคมขนส่งที่สามารถติดต่อเชื่อมโยงกับจังหวัดต่าง ๆ ทั้งใกล้และไกลได้อย่าง สะดวก รวดเร็ว และจากการที่มีผู้มาเยือนจังหวัดอุดรธานีเป็นจำนวนมาก ทำให้ต้องมีการปรับปรุงและ พัฒนาแหล่งท่องเที่ยวเดิมให้อยู่ในสภาพพร้อมที่จะรองรับผู้มาเยือน ขณะเดียวกันสิ่งที่จะต้องทำควบคู่กันไป คือ การพัฒนาแหล่งท่องเที่ยวใหม่ให้เกิดขึ้น เพราะแหล่งท่องเที่ยวใหม่จะช่วยขยายระยะเวลาการพักของนัก ท่องเที่ยวให้เพิ่มมากขึ้น อุดรธานีจึงเป็นเมืองแห่งมรดกโลกในแถบอีสานเหนือ ที่มีบ้านเชียงเป็นแหล่งท่องเที่ยวทางโบราณคดีที่สำคัญและยังมีแหล่งผลิตงานหัตถกรรมพื้นบ้านโดยเฉพาะอย่างยิ่งผ้าทอและเครื่องปั้นดินเผา ผ้าทอฝีมือชาวบ้านเชื้อสายไทยพวน กลุ่มทอผ้าเทศบาลตำบลบ้านเชียง อำเภอหนองหาน มีจุดเด่นอยู่ที่การนำธรรมชาติโดยรอบมาเป็นต้นแบบในการ สร้างสรรค์ลวดลาย (การท่องเที่ยวแห่งประเทศไทย, 2560)

ชุมชนบ้านดงยาง-พรพิบูลย์ เป็นอีกชุมชนหนึ่งที่มีแหล่งท่องเที่ยวที่มีเอกลักษณ์ มีนักท่องเที่ยวจำนวนมากเดินทางเพื่อไปเยี่ยมชมวัฒนธรรมและวิถีชีวิตของคนในชุมชน ร่วมทำกิจกรรมการย้อมคราม ทอผ้ามัดหมี่ย้อมคราม ชุมชนดงยาง­-พรพิบูลย์มีสัญลักษณ์ คือ หม้อนิล อุปกรณ์สำคัญในการย้อมคราม ด้วยเรื่องราว เอกลักษณ์ วิถีชุมชนเหล่านี้สามารถนำไปต่อยอดการทำประชาสัมพันธ์เชื่อมโยงแหล่งท่องเที่ยวเมืองหลัก และเมืองรองรวมถึงเชื่อมโยงผลิตภัณฑ์ชุมชนกับการตลาดท่องเที่ยวออนไลน์นำมาซึ่งรายได้และความเป็นอยู่ที่ดีขึ้น (Taweesak Kampong, 2561)

ดังนั้น เมื่อพิจารณาแล้วจากความสำคัญข้างต้น คณะผู้ศึกษาจึงได้ตระหนักและเห็นถึงความสำคัญที่จะศึกษาวิถีชีวิตและแนวทางการพัฒนาการท่องเที่ยวโดยชุมชนดงยาง-พรพิบูลย์ ให้มีประสิทธิภาพและเกิดประโยชน์สูงสุดแก่ประชาชนชุมชนดงยาง-พรพิบูลย์ ซึ่งผลลัพธ์ที่ได้สามารถนำไปใช้เป็นข้อมูลในการบริหารจัดการท่องเที่ยวได้อย่างมีประสิทธิภาพและยั่งยืน

วัตถุประสงค์ของการวิจัย

1. เพื่อศึกษาวิถีชีวิตชุมชนในแหล่งท่องเที่ยวชุมชนดงยาง-พรพิบูลย์ จังหวัดอุดรธานี

​ 2. เพื่อศึกษาแนวทางการพัฒนาการท่องเที่ยวโดยชุมชนดงยาง-พรพิบูลย์ จังหวัดอุดรธานี

**การทบทวนวรรณกรรม**

**แนวคิดและทฤษฏีวิถีชีวิต**

วิถีชีวิตหมายถึงแนวทางการดำเนินชีวิตของผู้คนในชุมชนท้องถิ่นนั้นๆโดยการสะท้อนพฤติกรรม ต่างๆที่แสดงถึงทัศนคติค่านิยมวัฒนธรรมขนบธรรมเนียมประเพณีศีลธรรมและคุณธรรมจนกลายเป็นแบบ แผนกฎเกณฑ์ที่สามารถร่วมกันปฏิบัติอย่างต่อเนื่อง พวงเพชร สุรัตนกวีกุล (2544) ได้แสดงแนวคิดเกี่ยวกับวิถีชีวิต (Way of life) ไว้ว่า วิถีชีวิตของมนุษย์ในสังคมถูกกำหนดโดยวัฒนธรรมของมนุษย์ตั้งแต่เกิดจนตายตั้งแต่ตื่นนอนจนเข้านอนพฤติกรรม ต่างๆที่มนุษย์ทำ ไม่ว่าจะเป็นการแปรงฟันสวมใส่เสื้อผ้าเครื่องประดับตลอดจนการเล่นกีฬา ดูโทรทัศน์ ล้วนแล้วแต่เป็นเรื่องของวัฒนธรรมทั้งสิ้นวัฒนธรรมเป็นตัวกำหนดรูปแบบของครอบครัวเศรษฐกิจการ ปกครองการศึกษาศาสนาเป็นต้นวัฒนธรรมจะกำหนดว่าสิ่งใดดีสิ่งใดไม่ดีสิ่งใดถูกสิ่งใดผิดรวมทั้งเป้าหมาย ในชีวิตว่าควรเป็นอย่างไรฉะนั้นกิจกรรมทุกอย่างของมนุษย์ไม่ว่าจะเป็นการกินการดื่ม การพูด การอ่าน การเขียนการคิดการทำงานการเล่นการติดต่อสัมพันธ์ล้วนแล้วแต่เป็นเรื่องของวัฒนธรรมทั้งสิ้นวัฒนธรรม จึงเป็นวิถีชีวิตของมนุษย์ในสังคม วิถีชีวิตของคนถูกกำหนดให้แตกต่างกันด้วยวัฒนธรรมของสังคมนั้นๆเช่น ชาวเขาก็แตกต่างจาก ชาวเมืองคนไทยอิสลามก็แตกต่างจากคนไทยพุทธดังนั้นวิถีชีวิตของชาวไทยหรือต่างชาติก็ดีจะมีวิถีชีวิต ที่เป็นลักษณะของตนเองจึงไม่ถือว่าวัฒนธรรมของใครสูงหรือต่ำ ล้าหลังป่าเถื่อนกว่าอีกวัฒนธรรมหนึ่งและ วิถีชีวิตของคนในสังคมนั้นย่อมมีการเปลี่ยนแปลงไปตามยุคสมัยและขึ้นอยู่กับวัฒนธรรมของแต่ละสังคม จำเป็นที่ต้องเรียนรู้ปรับตัวให้สอดคล้องกับสิ่งใหม่ๆเพื่อการอยู่รอดแต่สิ่งที่จำเป็นต่อการดำรงชีวิตคือคติ ธรรมเกี่ยวกับการดำเนินชีวิตวัฒนธรรมขนบธรรมเนียมประเพณีรวมทั้งปัจจัยสี่จึงทำให้มนุษย์จำเป็น ต้องการแลกเปลี่ยนการผลิตซึ่งกันและกันในชุมชน (สุพัตรา สุภาพ, 2541) วิถีชีวิตจึงเป็นการสรุปความคิดและแนวการปฏิบัติตนของชุมชนนั้นๆซึ่งโดยทั่วไปแต่ละชุมชนจะ มีวัฒนธรรมขนบธรรมเนียมประเพณีเป็นเอกลักษณ์ของแต่ละชุมชนนั้นๆที่มีคุณค่าเกิดจากการรวบรวม จากประวัติศาสตร์ให้ความสำคัญแก่ความเป็นคนและหล่อหลอมกลมกลืนกันในชุมชนซึ่งก่อให้เกิด แรงผลักดันในการพัฒนาชุมชนที่ส าคัญซึ่งหากต้องการเข้าใจชุมชมจะต้องศึกษาประวัติศาสตร์ความ เป็นมาและวิถีชีวิตของชุมชนนั้นๆ (ฉัตรทิพย์ นาถสุภา, 2540) ผู้วิจัยใช้แนวคิดวิถีชีวิต ในการศึกษาวิถีชีวิตของชุมชนคีรีวง วิถีทางและแบบฉบับในการดำเนิน ชีวิตของชุมชน การให้ความหมายของชุมชนคีรีวง ซึ่งชาวบ้านใช้วิถีชีวิตแบบสุขสงบ มีการดำเนินชีวิต อย่างพอเพียง มีความสัมพันธ์แบบเครือญาติ และท่ามกลางพื้นที่และทรัพยากรที่มี

**แนวคิดและทฤษฎีการพัฒนาการท่องเที่ยว**

กุลวดี ละม้ายจีน (2559) กล่าวว่า การท่องเที่ยวจะประสบความสำเร็จได้นั้น แหลง ท่องเที่ยวจะได้มีองค์ประกอบที่สำคัญ 5 ประการ หรือที่เรียกว่า 5As ได้แก่ 1.ความดึงดูดใจ (Attraction) หมายถึง ทรัพยากรทางการท่องเที่ยวที่สามารถดึงดูดความ สนใจของนักท่องเที่ยวได้ หรือมีลักษณะชวนตา ชวนใจ มีเสน่ห์เฉพาะตัว อันมีสาเหตุมาจากมี ความงามตามธรรมชาติ เช่น ชายหาดขาว แนวปะการังที่มีสีสันสวยงาม รวมทั้งปลาชนิดต่าง ๆ ป่าที่มีพันธุ์ไม้นานาชาติ หรือความงดงามที่มนุษย์สร้างขึ้น เช่น ทะเลสาบ รีสอร์ทในหุบเขา 2.ความสามารถในการเข้าถึง (Accessibility) หมายถึง การที่จะดึงดูดความสนใจของ นักท่องเที่ยวในการเดินทางมาเที่ยวชมแหล่งท่องเที่ยว หากนักท่องเที่ยวสามารถเดินทางเข้าถึง แหล่งท่องเที่ยวได้อย่างสะดวกและใกล้ชิด ถึงแม้แหล่งท่องเที่ยวมีความสวยงามแต่ขาดความ สะดวกในการเข้าถึง นักท่องเที่ยวจะไม่เดินทางไปเที่ยวชม หน่วยงานที่รับผิดชอบแหล่ง ท่องเที่ยวจำเป็นต้องดำเนินการจัดสร้างการคมนาคมที่สะดวกสบาย 3. สิ่งอำนวยความสะดวก (Amenity) หมายถึง การเดินทางท่องเที่ยวไปยังสถานที่ใด สถานที่หนึ่ง สิ่งที่นักท่องเที่ยวต้องการได้รับ คือ ความสะดวกสบายในการท่องเที่ยว หน่วยงาน ที่เกี่ยวข้องกับการท่องเที่ยว มีการสร้างสิ่งอำนวยความสะดวกโครงสร้างพื้นฐานขึ้นในแหล่ง ท่องเที่ยว เช่น ไฟฟ้า ประปา ถนน ระบบการสื่อสารต่างๆ 4. ที่พัก (Accommodation) หมายถึง การเดินทางท่องเที่ยวนั้น สิ่งที่นักท่องเที่ยวมีความ ต้องการ คือ ที่พักแรม เนื่องจากในการเดินทางไปท่องเที่ยวนั้นบางครั้งอาจมีการนอนพักค้าง ภายในแหล่งท่องเที่ยว เพื่อการอำนวยความสะดวกแก่นักท่องเที่ยวควรมีการจัดบริการ ที่พัก แรมภายในแหล่งท่องเที่ยวด้วย 5. กิจกรรม (Activity) หมายถึง กิจกรรมที่เกิดขึ้นภายในแหล่งท่องเที่ยว เช่น การเดินป่า การล่องแก่ง การพายเรือ หรือกิจกรรมการร่ายรำ การจัดงานรื่นเริง การบายศรีสู่ขวัญ เป็นต้น องค์ประกอบที่กล่าวมาทั้ง 5 ประการดังกล่าว เป็นสิ่งสำคัญอย่างยิ่งในการท่องเที่ยวแบบ มวลชน (Mass Tourism) เป็นกลุ่มนักท่องเที่ยวที่ต้องการสิ่งอำนวยความสะดวกต่างๆ ภายใน แหล่งท่องเที่ยว ซึ่งแตกต่างจากกลุ่มนักท่องเที่ยวเฉพาะกลุ่มผู้สนใจเฉพาะ เช่น กลุ่มอนุรักษ์ กลุ่มนักผจญภัย กลุ่มนักวิชาการ นักท่องเที่ยวกลุ่มนี้จะไม่ให้ความสนใจกับสิ่งอำนวยความ

**แนวคิดและทฤษฎีการท่องเที่ยวโดยชุมชน**

การจัดการท่องเที่ยวโดยชุมชน (Community Based Tourism: CBT) คือ การจัดการท่องเที่ยวที่คำนึงถึงความยั่งยืนของสิ่งแวดล้อม สังคม และวัฒนธรรม กำหนดทิศทางโดยชุมชน จัดการโดยชุมชนเพื่อชุมชนและชุมชนมีบทบาทเป็นเจ้าของมีสิทธิในการจัดการดูแลเพื่อให้เกิดการ เรียนรู้แก่ผู้มาเยือน คำว่าการท่องเที่ยวโดยชุมชน มีพัฒนาการมาจากการท่องเที่ยวโดยการมีส่วนร่วม ของประชาชนและการท่องเที่ยวที่ยั่งยืนโดยมีชุมชนเป็นฐาน (Community Based Sustainable Tourism) (พจนา สวนศรี, 2540) การท่องเที่ยวที่คำนึงถึงความยั่งยืนของสิ่งแวดล้อม สังคม และวัฒนธรรม กำหนดทิศทางโดยชุมชน จัดการโดยชุมชนเพื่อชุมชน และชุมชนมีบทบาทเป็นเจ้าของมีสิทธิในการจัดการดูแลเพื่อให้เกิดการเรียนรู้แก่ผู้มาเยือน โดยมองว่าการท่องเที่ยวต้องทำงานครอบคลุม 5 ด้าน พร้อมกัน ทั้งการเมือง เศรษฐกิจ สังคม วัฒนธรรม และสิ่งแวดล้อม โดยมีชุมชนเป็นเจ้าของและมีส่วนในการจัดการ (วีระพล ทองมา และประเจต อำนาจ, 2547)

**วิธีดำเนินการวิจัย**

ในการศึกษาเรื่องแนวทางการพัฒนาการท่องเที่ยวโดยชุมชนดงยาง-พรพิบูลย์ จังหวัดอุดรธานี มีแนวทางในการศึกษาดังนี้

1. คณะผู้วิจัยศึกษาเอกสารที่เกี่ยวข้องกับการท่องเที่ยวในพื้นที่ชุมชนดงยาง-พรพิบูลย์ จังหวัดอุดรธานี เพื่อศึกษาข้อมูลเบื้องต้นของชุมชนดงยางพรพิบูลย์ด้านลักษณะทางกายภาพ ประวัติความเป็นมา สังคม วัฒนธรรม สภาพธรรมชาติและสิ่งแวดล้อม รวมทั้งลักษณะการท่องเที่ยว ดำเนินการเก็บรวบรวมข้อมูลตามกรอบแนวคิดและวัตถุประสงค์ตามที่ตั้งไว้

2. คณะผู้วิจัยดำเนินการเก็บข้อมูลโดยสัมภาษณ์แบบกึ่งมีโครงสร้างและใช้กลุ่มประชากรที่ใช้ในการศึกษากรอบแนวคิดและประเด็นที่ตั้งไว้ จากผู้ที่เกี่ยวข้องจำนวนทั้งหมด 10 คน โดยแนวคำถามเป็นแบบปลายเปิดเป็นแนวทางในการกำหนดประเด็นคำถามเพื่อให้ได้ประเด็นคำถามที่ครอบคลุม โดยทั้งนี้จะตั้งอยู่บนความยืดหยุน และเหมาะสมกับสถานการณ์

**ผลการวิจัย**

จากการเข้าสัมภาษณ์ประชาชนในชุมชนดงยาง-พรพิบูลย์ จังหวัดอุดรธานี องค์กรท้องถิ่นที่เกี่ยวข้อง และชมรมการท่องเที่ยว เพื่อศึกษาวิถีชีวิตของชาวบ้านในชุมชนพบว่า ชุมชนดงยาง-พรพิบูลย์มีวิถีชีวิตชุมชนที่ยาวนาน ตั้งอยู่ในอำเภอพิบูลย์รักษ์ จังหวัดอุดรธานี เป็นหมู่บ้านแฝด เกิดจากการผสานระหว่าง 2 ชุมชน คือ บ้านดงยาง และ บ้านพรพิบูลย์ ซึ่งเคยเป็นเขตปกครองเดียวกัน ในอดีตเป็นชุมชนที่อยู่ร่วมกันของคนสามเผ่า คือ โคราช ร้อยเอ็ด และยโสธร ซึ่งย้ายมาตั้งรกรากในชุมชนนี้ ก่อนชาวบ้านดงยางมีความประสงค์จะแยกหมู่บ้าน ผู้ใหญ่บ้านจึงประชุมประชาคมหมู่บ้าน และมีมติขอแยกหมู่บ้าน เมื่อวันที่ 1 เมษายน พ.ศ. 2544 เพื่อการปกครอง และพัฒนาให้ทั่วถึง แก้ไขปัญหาความเดือดร้อนของประชาชนได้มีประสิทธิภาพมากขึ้น ที่มาของชื่อ บ้านดงยาง เนื่องจากบริเวณป่าที่บุกเบิกมีต้นยางป่าอยู่เป็นจำนวนมาก ชาวบ้านจึงเรียกชื่อจนคุ้นเคยว่า “บ้านดงยาง” นั่นเอง บ้านพรพิบูลย์ เป็นหมู่บ้านที่ตั้งขึ้นใหม่ โดยมีผู้นำในการตั้งหมู่บ้าน คือ นายนิพนธ์ ศรีเดช หมู่บ้านตั้งขึ้นโดยถูกต้องตามกฎหมาย (พระราชกฤษฎีกาตั้งหมู่บ้าน) เมื่อ พ.ศ. 2544 โดย “พิบูลย์” คือ ชื่อของหลวงปู่ที่ได้ตั้งอำเภอพิบูลย์รักษ์ขึ้น จึงตั้งชื่อนี้เพื่อให้สอดคล้องกัน โดยชุมชนมีเนื้อที่ทั้งหมด 3,500 ไร่ ทิศเหนือ ติดบ้านนายม ต.ดอนกลอย ทิศใต้ ติดบ้านโพธิ์ ทิศตะวันออก ติดบ้านดงไร่ และ ทิศตะวันตก ติดบ้านดงยาง คนในชุมชนประกอบอาชีพหลัก คือ เกษตรกรรม และ อาชีพเสริม คือ การทำผ้ามัดหมี่ย้อมคราม ซึ่งเป็นภูมิปัญญาท้องถิ่นจากรุ่นสู่รุ่น ทำให้มีรายได้เพิ่มขึ้น และลดรายจ่ายต่อครัวเรือนลง มีสิ่งศักดิ์สิทธ์อันเป็นศูนย์รวมจิตใจของชาวชุมชน คือ ดอนปู่ตา นอกจากนี้ ยังมีวัดอีก 3 วัด มีโรงเรียนระดับประถมศึกษา 1 โรง และ มีศูนย์พัฒนาเด็กเล็ก 1 ศูนย์ โดยการดูแลแบ่งเป็น 5 คุ้ม มีประธานคุ้มทั้งสิ้น 5 คน โดยมีคำขวัญประจำหมู่บ้าน ดังนี้ “ผ้าครามงามยิ่งมีดิ้นสอด ร่วมสืบทอดยายย่าสู่เหลนหลาน พัฒนาสู่สากลจนเชี่ยวชาญ เป็นตำนานครามแพร พิบูลย์ภัณฑ์” ตราสัญลักษณ์ ประจำหมู่บ้านคือหม้อนิล หม้อนิล คือ อุปกรณ์สำคัญในการย้อมคราม ซึ่งเป็นอีกหนึ่งรายได้สำคัญ และภูมิปัญญาท้องถิ่นของชาวชุมชน บ้านดงยาง-พรพิบูลย์ โดยชาวบ้านมีความเชื่อว่า หม้อนิล เปรียบเสมือนกับคนที่มีชีวิต ชอบการยกย่อง การยอ ชอบให้พูดเพราะๆ โดยมีสิ่งที่ต้องปรุง ก่อนทำการย้อมครามจริง เพื่อให้หม้อนิลย้อมสีติดดี ได้แก่ มะขามเปียก สับปะรด มะเฟือง อ้อย เหล้าโทขาว สำหรับส่วนผสมของการย้อมครามจริง ได้แก่ เนื้อคราม และ นํ้าด่าง (เกิดจากใบไม้เผาแล้ว) ใช้สำหรับย้อมผ้าให้เป็นสีคราม

องค์ประกอบของแหล่งท่องเที่ยวและดำเนินชุมชนที่มีความสอดคล้องต่อการเป็นแหล่งท่องเที่ยวโดยชุมชนซึ่งสามารถสรุปได้ตามทฤษฎีองค์ประกอบของแหล่งท่องเที่ยว 5As ได้ดังต่อไปนี้

1. สิ่งดึงดูดใจ (Attraction) แหล่งท่องเที่ยวของชุมชนดงยาง-พรพิบูลย์ จังหวัดอุดรธานี มีกิจกรรมหลักที่สำคัญคือ การทอผ้ามัดหมี่ย้อมครามธรรมชาติ เป็นภูมิปัญญาที่มีแค่ในเขต อำเภอพิบูลย์รักษ์เรียกอีกอย่างนึงว่า “ผ้าย้อมหม้อนิล” หรือ “ผ้าชุบหม้อนิล” เป็นการใช้สีครามธรรมชาติในการย้อมผ้าฝ้าย กลุ่มแม่บ้านเกษตรกรฯได้รับการถ่ายถอดภูมิปัญญาการทอผ้ามัดหมี่ย้อมครามจากบรรพบุรุษ โดยตอนแรกเป็นการทอผ้าเพื่อใช้ในบ้านและใช้ ประกอบพิธีกรรม ต่อมาได้พัฒนาฝีมือและทักษะการทอผ้าโดยใช้สารเคมีให้เกิดลวดลายและสีสันทันสมัยตามความต้องการของตลาด ต่อมากลุ่มได้รับคำแนะนำจากลูกค้าบางราย เนื่องจากผ้าย้อมคราม ที่กลุ่มผลิตมีสีเข้มไม่เหมาะกับสีผิวของลูกค้า น่าจะทำให้สีอ่อนลงและดูเป็นธรรมชาติ มากขึ้น กลุ่มจึงได้คิดค้นและพัฒนาวิธีการย้อมคราม เพื่อให้สีผ้าดูอ่อนลงตรงตามความต้องการของลูกค้า โดยนำผ้าไปหมักโคลน ทำให้ผ้าสีอ่อนและนุ่มขึ้น ไม่มีกลิ่นเหม็นของคราม เป็นที่นิยมของลูกค้าจนกลาย เป็นเอกลักษณ์ของท้องถิ่น ผ้ามัดหมี่ย้อมครามพิบูลย์รักษ์เป็นผ้าฝ้ายมัดหมี่ที่ทอมือเน้นคุณภาพ ความประณีตในการทอเนื้อหนานุ่มสีไม่ตกเมื่อสวมใส่แล้วซับเหงื่อเย็น

2. การเข้าถึง (Accessibility) แหล่งท่องเที่ยวของชุมชนดงยาง-พรพิบูลย์ จังหวัดอุดรธานี มีสภาพของเส้นทางการเดินทางที่สะดวกโดยเฉพาะเส้นทางหลักในการเดินทาง นอกจากนั้นยังสามารถเดินทางได้หลายเส้นทางในการเข้าถึงแหล่งท่องเที่ยวถนนลาดยางสายหลัก ถนนเส้น อำเภอหนองหาน - อำเภอเพ็ญ เลี้ยวเข้าทางหลวงชนบท สายบ้านดงยาง – บ้านนานกหงษ์เป็นถนน 2 เลนส์ค่อนข้างแคบ ทำให้การจราจรต้องใช้ความระมัดระวัง สภาพการเข้าถึง

3. สิ่งอำนวยความสะดวกต่าง ๆ (Amenities) แหล่งท่องเที่ยวของชุมชนดงยาง-พรพิบูลย์ จังหวัดอุดรธานี มีร้านค้า ร้านอาหาร แต่ยังมีจุดอ่อนในชุมชน เช่น ห้องน้ำที่ให้บริการนักท่องเที่ยวจำนวนไม่เพียงพอ และยังมีสถานที่รองรับที่จำกัด เนื่องจากเป็นสถานที่ตั้งในเขตชุมชน ถ้านักท่องเที่ยวที่ต้องการมาเป็นจำนวนมากต้องโทรไปแจ้งก่อน เพราะว่าสถานที่ก็จะไม่สามารถรองรับได้

4. ที่พัก (Accommodation) ทางชมรมกลุ่มแม่บ้านเกษตรดงยางและคนในชุมชนได้ร่วมกันจัดให้มีที่พักที่รองรับนักท่องเที่ยวที่เดินทางมาจากต่างจังหวัด หรือมีความต้องการที่จะซึมซับวัฒนธรรมของคนในชุมชน โดยมีการจัดทำที่พักในรูปแบบโฮมสเตย์ โดยที่นักท่องเที่ยวสามารถมาเข้าพักร่วมกับเจ้าของบ้านได้ และสมาชิกในบ้านก็มีความยินดีและเต็มใจต้อนรับนักท่องเที่ยว พร้อมทั้งถ่ายทอดประเพณี วัฒนธรรมอันดีงามของชุมชนท้องถิ่นแก่นักท่องเที่ยว และพานักท่องเที่ยวเที่ยวชมแหล่งท่องเที่ยวและทำกิจกรรมต่างๆในชุมชน เช่น ใส่บาตรตอนเช้า เดินชมสวนครามและขั้นตอนการทำผ้ามัดหมี่ย้อมคราม รวมไปถึงการร่วมรับประทานอาหารกับเจ้าของบ้าน เป็นต้น

5. กิจกรรมต่าง ๆ (Activities) แหล่งท่องท่องเที่ยวของชุมชนดงยาง-พรพิบูลย์ จังหวัดอุดรธานี นอกจากจะพาทำกิจกรรมเกี่ยวกับการทำผ้ามัดหมี่ย้อมครามแล้ว และยังมีการให้บริการด้านวิชาการ การศึกษาดูงานการทำผ้ามัดหมี่ย้อมครามแก่หน่วยงานทั้งภาครัฐ เอกชน และประชาชนทั่วไป

หลังจากที่ผู้วิจัยได้ทำการเก็บรวบรวมข้อมูลแล้ว ผู้วิจัยทำการจัดระเบียบข้อมูลที่ได้จากการสังเกตการสัมภาษณ์ และการทบทวนเอกสาร จากนั้น นำข้อมูลที่ได้มานำเสนอในรูปแบบของการพรรณนาด้วยการเชื่อมโยงข้อมูลที่จัดระเบียบแล้วเข้าด้วยกันตามกรอบแนวคิดการวิจัย เพื่อให้ได้แนวทางการจัดการการท่องเที่ยวทางวัฒนธรรม : กรณีศึกษาชุมชนดงยาง-พรพิบูลย์ จังหวัดอุดรธานี

**อภิปรายผล**

​ จากการศึกษาศึกษาวิถีชีวิตชุมชนในแหล่งท่องเที่ยวและแนวทางการพัฒนาการท่องเที่ยวโดยชุมชน ชุมชนดงยาง-พรพิบูลย์เป็นชุมชนที่มีวิถีชีวิตชุมชนที่ยาวนาน คนในชุมชนมีการประกอบอาชีพหลัก ที่มีมาตั้งแต่อดีต คือ เกษตรกรรมและมีอาชีพเสริม คือ การทำผ้ามัดหมี่ย้อมคราม ซึ่งเป็นภูมิปัญญาท้องถิ่นจากรุ่นสู่รุน ในการย้อมผ้านั้น ชาวบ้านจะมีอุปกรณ์สำคัญในการย้อมครามนั้นคือหม้อนิล ซึ่งการย้อมผ้านั้นถือเป็นอีกหนึ่งรายได้สำคัญ และภูมิปัญญาท้องถิ่นของชาวชุมชน โดยชาวบ้านมีความเชื่อว่า หม้อนิล เปรียบเสมือนกับคนที่มีชีวิต ชอบการยกย่อง การพูดยกยอ ซึ่งจากการศึกษาพบว่าสอดคล้องกับผลวิจัยของพวงเพชร สุรัตนกวีกุล (2544) ที่ได้แสดงแนวคิดเกี่ยวกับวิถีชีวิต (Way of life) ไว้ว่า วิถีชีวิตของมนุษย์ในสังคมถูกกำหนดโดยวัฒนธรรมของมนุษย์ตั้งแต่เกิดจนตายตั้งแต่ตื่นนอนจนเข้านอนพฤติกรรม ต่างๆที่มนุษย์ทำ ไม่ว่าจะเป็นการแปรงฟันสวมใส่เสื้อผ้าเครื่องประดับตลอดจนการเล่นกีฬา ดูโทรทัศน์ ล้วนแล้วแต่เป็นเรื่องของวัฒนธรรมทั้งสิ้นวัฒนธรรมเป็นตัวกำหนดรูปแบบของครอบครัวเศรษฐกิจการ ปกครองการศึกษาศาสนา นอกจากนี้ชุมชนดงยาง-พรพิบูลย์ยังเป็นแหล่งรวบรวมภูมิปัญญาการทอผ้ามัดหมี่ย้อมครามพื้นบ้าน แต่มีบุคคลากรผู้เชี่ยวชาญด้านการทอผ้ามัดหมี่ย้อมครามที่คอยให้ความรู้ยังไม่เพียงพอในแต่ละวัน รวมถึงองค์ประกอบด้านต่าง ๆ มีความเอื้ออำนวยต่อการเป็นแหล่งท่องเที่ยวโดยชุมชน แต่ปัญหาที่พบคือยังขาดการพัฒนาระบบการบริการ และงบประมาณในการปรับปรุงภูมิทัศน์เพื่อให้เป็นแหล่งท่องเที่ยวโดยชุมชนที่ตลาดต้องการได้เท่าที่ควร ฉะนั้น จากการที่ผู้ศึกษาได้สอบถามข้อมูลต่าง ๆ ข้างต้นแล้ว จึงวิเคราะห์องค์ประกอบทางการท่องเที่ยวเพื่อพัฒนาให้เป็นแหล่งท่องเที่ยวโดยชุมชนดงยาง-พรพิบูลย์ ได้หลายประการซึ่งสอดคล้องกับผลวิจัย ของพยอม ธรรมบุตร (2549) ที่ได้แบ่งองค์ประกอบของการท่องเที่ยวเป็น 5 ประเภท ดังนี้ 1) การเข้าถึงแหล่งท่องเที่ยว (Accessibility) ได้แก่ การมีระบบโครงสร้าง พื้นฐานที่เหมาะสม เช่น ระบบคมนาคม สนามบิน ตลอดจนบริการด้านอุตสาหกรรมขนส่ง เช่น การขนส่งทางอากาศ ทางบก และทางน้า ซึ่งเอื้ออำนวยให้นักท่องเที่ยวสามารถเดินทางไปถึงจุดหมายปลายทาง (Destination) หรือแหล่งท่องเที่ยว (Attraction) 2)การมีที่พักแรมเพื่อรองรับนักท่องเที่ยว (Accommodation) ที่ต้องการค้างคืน ได้แก่ ที่พักประเภทต่างๆ เช่น โรงแรม รีสอร์ท เกสต์เฮ้าส์ โฮมสเตย์ ที่พัก แรมประเภทต่างๆ จะมีสิ่งอำนวยความสะดวกในระดับต่างๆกันซึ่งจะทำให้มีราคาและบริการในระดับต่างๆกันได้แก่ภัตตาคาร สระว่ายน้ำ ฟิตเนสเซ็นเตอร์ซาวน่าศูนย์กลางธุรกิจและสิ่งอานวยความสะดวก 3) แหล่งท่องเที่ยว(Attraction)นับเป็นองค์ประกอบที่มีความสำคัญ สูงสุด ของการเดินทางเพราะเป็นจุดดึงดูดให้นักท่องเที่ยวเดินทางมาท่องเที่ยวแหล่งท่องเที่ยวอาจเป็นแหล่งธรรมชาติที่มีความโดดเด่นเช่น แหล่วงท่องเที่ยวเชิงวัฒนธรรม ประวัติศาสตร์ 4)กิจกรรมการท่องเที่ยว (Activities) และกิจกรรมนันทนาการ (Tourist Activities and Recreational Activities)นับเป็นองค์ประกอบที่สำคัญในยุคปัจจุบันเพราะการ ท่องเที่ยวมิได้หมายถึง เพียงแค่การเดินทางไปชมโบราณสถาน อนุสาวรีย์ ความงดงามของ ธรรมชาติเท่านั้นแต่เป็นการที่นักท่องเที่ยวได้มีโอกาสทากิจกรรมต่างๆได้แก่การเดินป่าการล่อง กระจายรายได้ 5) บริการเบ็ดเตล็ดทั้งหมดที่มีให้นักท่องเที่ยว (Ancillary) อาทิเช่น บริการด้านร้านอาหารโรงพยาบาล ไปรษณีย์ สถานีบริการร้านค้า ร้านขายของที่ระลึกห้องสุขาเป็นต้น ซึ่งชุมชนและหน่วยงานที่มีส่วนเกี่ยวข้องควรร่วมมือร่วมใจกันในการนำกลยุทธ์ต่าง ๆ ไปพัฒนาชุมชนดงยาง-พรพิบูลย์ ให้เป็นที่รู้จักอย่างกวางขวาง ให้เกิดความยั่งยืนในอุตสาหกรรมการท่องเที่ยวและเป็นที่ต้องการของตลาดท่องเที่ยวโดยชุมชน ซึ่งสิ่งที่ควรมีการดำเนินการ คือ โครงการปรับปรุงภูมิทัศน์เพื่อเป็นแหล่งท่องเที่ยวชุมชน การผลักดันชุมชนดงยาง-พรพิบูลย์ สู่การผันตนเองมาเป็นแหล่งท่องเที่ยวโดยชุมชนเพื่อสร้างมิติใหม่ให้กับการท่องเที่ยวจังหวัดอุดรธานีนั้น ทางชุมชนดงยาง-พรพิบูลย์จะต้องมีการปรับปรุงภูมิทัศน์ให้มีความเหมาะสม กล่าวคือ ควรจัดสรรการใช้พื้นที่เปล่าภายในอาณาเขตของชุมชนดงยาง-พรพิบูลย์เป็นสัดส่วนได้อย่างคุ้มค่าที่สุด ต้องมีการวางแผนการก่อสร้างที่เป็นระบบระเบียบ ทั้งด้านสถานที่ และสาธารณูปโภค การจัดพื้นที่สำหรับการพักผ่อนหย่อนใจถือเป็นเรื่องสำคัญ เพราะปัจจุบันการจัดการจุดนั่งพักภายในชุมชนดงยาง-พรพิบูลย์ มีเพียงแค่โต๊ะม้าหินอ่อน ซึ่งสอดคล้องกับผลวิจัยของยุวดี นิรันดร์ตระกูล ที่ได้ให้ความหมายไว้ว่า “การพัฒนาการท่องเที่ยวอย่างยั่งยืน ว่า เป็นการพัฒนาการท่องเที่ยวที่ใช้ทุนจากธรรมชาติอย่างประหยัด ให้มีความมั่นคง ยั่งยืน และสามารถนำกลับมาใช้ใหม่ ในที่นี้หมายถึงท้องถิ่นได้มีโอกาสตั่งแต่เริ่มรับรู้ ตัดสินใจมีส่วนร่วมและรับประโยชน์ เหล่านี้ถือเป็นกระบวนการที่สมบูรณ์ พิจารณาทั้งในเรื่องทุนธรรมชาติ และทุนทางสังคม ซึ่งส่งผลต่อทุน ทางเศรษฐกิจที่ดำรงอยู่”

**ข้อเสนอแนะ**

1.จากการศึกษาในครั้งนี้เป็นเพียงการศึกษาเบื้องต้นในการทำวิจัยเรื่องแนวทางการพัฒนาการท่องเที่ยวโดยชุมชนโดยมีชุมชนดงยาง-พรพิบูลย์ จังหวัดอุดรธานี เป็นกรณีศึกษา ยังไม่ได้มีการสำรวจความต้องการจากนักท่องเที่ยวที่มาเยือน และการประเมินความพร้อมในการสนับสนุนงบประมาณเพื่อพัฒนาเป็นแหล่งท่องเที่ยวโดยชุมชนที่สามารถรองรับนักท่องเที่ยว ดังนั้นจึงควรมีการศึกษา สำรวจความคิดเห็นทั้งชุมชนดงยาง-พรพิบูลย์ ชมรมท่องเที่ยว องค์กรท้องถิ่น และหน่วยงานที่เกี่ยวข้องทุกภาคส่วน เพื่อประเมินศักยภาพความพร้อมในการพัฒนาให้เป็นแหล่งท่องเที่ยวโดยชุมชน และเพื่อให้ชุมชนดงยาง-พรพิบูลย์ สามารถรองรับนักท่องเที่ยวชาวไทย และชาวต่างชาติจากแหล่งท่องเที่ยวหลักในอุดรธานีได้

2.หน่วยงานที่เกี่ยวข้องทั้งระดับทั้งและระดับจังหวัด ควรให้การสนับสนุนส่งเริมเสริมในด้านการประชาสัมพันธ์ข้อมูลของสถานที่ท่องเที่ยวชุมชนดงยาง-พรพิบูลย์ จังหวัดอุดรธานี เพิ่มมากขึ้นในรูปแบบสื่อประเภทโทรทัศน์ และอินเตอร์เน็ต

**กิตติกรรมประกาศ**

งานวิจัยฉบับนี้สำเร็จลงได้ด้วยดี เนื่องจากได้รับความกรุณาอย่างสูงจากอาจารย์เอกชัย สีทำมา อาจารย์ที่ปรึกษางานวิจัย ที่กรุณาให้คำแนะนำปรึกษาตลอดจนปรับปรุงแก้ไขข้อบกพร่องต่าง ๆ ด้วยความเอาใจใส่อย่างดียิ่ง ผู้วิจัยตระหนักถึงความตั้งใจจริง และความทุ่มเทของอาจารย์ และขอกราบขอบพระคุณเป็นอย่างสูงไว้ ณ ที่นี้

ขอขอบพระคุณ คุณศุภดา อ่วมงามทรัพย์ ประชาชนในชุมชนดงยาง-พรพิบูลย์ คุณสมร คำวิเศษ ประธานชมรมท่องเที่ยว คุณนิตยา เพ็งเหลา สมาชิกชมรมท่องเที่ยว คุณสมบูญ บุญขาว และคุณกาญจนา นามดี พนักงานองค์การบริหารส่วนตำบลบ้านแดง ที่ให้ข้อมูล ต่าง ๆ ที่เอื้อต่อการทำงานวิจัย ทุกท่านที่ให้ความร่วมมือในการให้สัมภาษณ์ได้เป็นอย่างดี จนทำให้งานวิจัยนี้สำเร็จลุล่วงไปได้ด้วยดี

ความดีอันเกิดจากคุณค่า และประโยชน์ที่พึงมีในงานวิจัยนี้ ผู้วิจัยขอมอบให้คณาจารย์ผู้ให้วิชาความรู้และผู้ที่มีส่วนร่วมเกี่ยวข้องทุกท่าน ส่วนความบกพร่องที่เกิดขึ้นในงานวิจัยนี้ ผู้วิจัยขอน้อมรับไว้แต่เพียงผู้เดียว

**เอกสารอ้างอิง**

การท่องเที่ยวแห่งประเทศไทย, 2560. (2562, กุมภาพันธ์ 04). ท่องเที่ยววิถีไทยเก๋ไก๋ สไตล์ลึกซึ้ง ภาคอีสาน. สืบค้นจาก <https://bit.ly/2lWYZxa>.

กุลวดี ละม้ายจีน. (2552). ศักยภาพชุมชนท้องถิ่นในการจัดการการท่องเที่ยวโดยชุมชนในเขตพื้นที่พิเศษเมืองโบราณอู่ทองจังหวัดสุพรรณบุรี. คณะมนุษยศาสตร์และสังคมศาสตร์.

ฉัตรทิพย์ นาภสุภา. (2540). ประวัติศาสตร์ วัฒนธรรมชุมชนและชนชาติไท. กรุงเทพฯ : จุฬาลงกรณ์ มหาวิทยาลัย

พจนา สวนศรี. (2540). การจัดการท่องเที่ยวโดยมีส่วนร่วมของประชาชน. กรุงเทพมหานคร: มูลนิธิอาสาสมัครเพื่อสังคม (มอส.).

พวงเพชร สุรัตนกวีกุล. (2544). มนุษยกับสังคม (พิมพครั้งที่ 3). กรุงเทพฯ: มหาวิทยาลัยเกษตรศาสตร์

วีระพล ทองมา และ ประเจต อำนาจ. (2547). รายงานผลการวิจัย ผลที่เกิดขึ้นจากการจัดกิจกรรมการท่องเที่ยวต่อประชานชนในพื้นที่ตำบลแม่แรม อำเภอแม่ริม จังหวัดเชียงใหม่. เชียงใหม่ : มหาวิทยาแม่โจ้.

สุพัตรา สุภาพ. (2541). ปัญหาสังคม (พิมพ์ครั้งที่ 15). กรุงเทพฯ : ไทยวัฒนาพานิช.

Tangmo, 2010. (2562, กุมภาพันธ์ 4). [เว็บบล็อก]. อุตสาหกรรมการท่องเที่ยว Tourism. สืบค้นจาก https://bit.ly/2kBy0Y4

Taweesak Kampong, 2561. (2562, กุมภาพันธ์ 04). อ.พิบูลย์รักษ์ เชิญชวนสัมผัสวิถีถิ่น 3 ชุมชน ซึ่งมีวิถีชีวิต สถานที่ท่องเที่ยว และอัตลักษณ์ ที่น่าสนใจ เชื่อมโยงแหล่งท่องเที่ยวและภาคธุรกิจ เพื่อสร้างรายได้ ชีวิตความเป็นอยู่ที่ยั่งยืน. สืบค้นจาก https://bit.ly/2mj32nW